Mamprusi people

**Mamprusis** be ethnic group for northern Ghana  insyd. Estimate dey claim say der be about 200,000 Mamprusis wey dey live for de Northern Regions of Ghana for 2013. Dem dey speak Mampruli, wey be one of de Gur language for Ghana insyd, de Mamprusis dey live for Nalerigu, Gambaga, Langbemsi, Zanghum, Walewale, Kpasenkpe, Duu, Wulugu, Nabari, Sariba, Karimenga den dema surrounding towns den villages insyd for de North East Region insyd. Dema origin dey de Upper East Region, principally, Bawku, wey dem san so dey inhabit parts of de Upper West Region, too. Dem dey chop Tuozafi as dema local food more tyms.

## History
De Mamprugu Kingdom be de oldest kingdom, e dey pre date all odas by centuries, for de territory wey dem go bell am De Gold Coast afterwards, den subsequently, Ghana. De Great Naa Gbanwah/Gbewah found de kingdom around de 13th century for Pusiga, village 14 kilometres from Bawku, dat be why Mamprusis dey Bawku dema ancestral home. Naa Gbanwaah ein tomb dey Pusiga insyd.

De kingdom dey span most of de North East, Northern, Upper East den de Upper West Regions for Ghana, portions for Northern Togo, den into Burkina Faso. As consequence, de Mossi King, Moronaba, for Burkina Faso, dey cam dis day, symbolically, de Nayiri dey *enskinn* am – de Mamprugu king. Thus, dem dey establish dis kingdom as de preeminent of ein kind. De kingdom for present-day Ghana insyd ein per wey ein relevance den authority dey cut across national boundaries for ein weight top for ein humble supremacy.

De kingdom name be *Mamprugu*, de ethnicity be *Mamprusi*, den de language be *Mampruli*. Succession cam skin be hereditary. Male direct descendants of Naa Gbanwaah per be eligible.

De Mamprusi monarchy traces stories dey trace ein origin to great warrior wey dem dey bell am Tohazie. Tohazie, dey mean de Red Hunter. Na dem dey bell am Red Hunter by ein people sake of he be fair in complexion. Tohazie ein grandson Naa Gbanwaah settle for Pusiga insyd wey he establish Mamprugu.

Mamprusi be de eldest for de Mõõre-Gurma (Mole—Dagbamba) ethnic group: Mamprusi, Dagomba, Nanumba, den Moshie.
### Rulers

## Culture
Chaw of de Mamprusi people be adherents of de Islamic Faith. De Mamprusi start dey convert cam Islam for de 17th century secof de Dyula merchants dema influence.

Traditional occupations for de Mamprusi dey include farming den raising livestock.

## References


## You fi read further

* Plissart, Xavier (1983). "Mamprusi Proverbs". *Musée Royal de l'Afrique Centrale Annales*. **8** (111).
* Drucker-Brown, Susan (1993). "Mamprusi Witchcraft, Subversion and Changing Gender Relations". *Africa: Journal of the International African Institute*. **63** (4): 531–549. doi:. JSTOR 1161005. S2CID 145493870.
* Drucker-Brown, Susan (December 1982). "Joking at Death: The Mamprusi Grandparent-Grandchild Joking Relationship". *Man*. **17** (4): 714–727. doi:. JSTOR 2802042.
* Drucker-Brown, Susan (March 1992). "Horse, Dog, and Donkey: The Making of a Mamprusi King". *Man*. **21** (1): 71–90. doi:. JSTOR 2803595.
## External links
* Autobiography of Alhaji Mumuni Bawumia Launched
* Feature Speaker - Mahamudu Bawumia
* A Life in the Political History of Ghana